Imtella' Lulju 18, 2021 - Aġġornata 18 Ta' Lulju, 2021 2:08pm Fl-Ingilterra, il-Pulizija ppubblikat ritratti ta' 10 irġiel li qed jiġu mfittxija b'rabta mal-vjolenza u d-diżordni li ħolqu waqt li kienu sejrin għall-finali tal-Euro2020 tal-Ħadd li għadda f'Wembley Stadium. Diversi partitarji ġew fl-idejn mal-Pulizija meta provaw jidħlu ġewwa għal-logħba mingħajr biljett. Sadanitant, investigaturi qed janalizzaw filmati tas-CCTV u filmati tal-kameras tal-pulizija biex isibu lin-nies li jridu jkellmu. Mal-pubblikazzjoni tar-ritratti, il-Pulizija appellat għall-għajnuna biex jiġu identifikati partitarji li trid tkellem. Minn filmati, li anke nxterdu, juru persuni jiġġieldu u jaqbżu uffiċjali tas-sigurtà biex jidħlu l-grawnd mingħajr biljett. Dan wassal biex mad- 19-il pulizija ndarbu.